**IZVAJALCEM ZDRAVSTVENIH STORITEV**

**DOBAVITELJEM MEDICINSKIH PRIPOMOČKOV 0072-8/2021-DI/1**

**OBMOČNIM ENOTAM ZZZS**

**22. april 2021**

**ZADEVA: Okrožnica MP št. 1/2021, Novela Pravil OZZ in nov Sklep o zdravstvenih stanjih in**

**drugih pogojih za upravičenost do MP iz OZZ**

V Uradnem listu Republike Slovenije št. [61/2021](http://www.ulinfotok.si/index.php/objave-v-uradnem-listu?urlid=202161), z dne 16. aprila 2021, so objavljene Spremembe in dopolnitve Pravil obveznega zdravstvenega zavarovanja (v nadaljevanju: Novela Pravil) in Sklep o zdravstvenih stanjih in drugih pogojih za upravičenost do medicinskih pripomočkov iz obveznega zdravstvenega zavarovanja (v nadaljevanju: Sklep o zdravstvenih stanjih in drugih pogojih), ki se nanašata za zagotavljanje medicinskih pripomočkov (v nadaljevanju: MP).

Novela Pravil in Sklep o zdravstvenih stanjih in drugih pogojih začneta veljati 1. maja 2021, posamezne določbe, ki se nanašajo na MP v Noveli Pravil in Sklepa o zdravstvenih stanjih in drugih pogojih, se začnejo uporabljati 16. maja 2021 in 1. novembra 2021.

1. **1. maja 2021 začnejo veljati določila Novele Pravil**, ki določajo, da:

* so otroci mlajši od treh let namesto treh upravičeni do največ 6 (sedaj do 3 kosov) senzorjev za lepljenje na kožo za pulzni oksimeter na mesec,
* lahko električni stimulator pri inkontinenci urina predpiše tudi osebni zdravnik ginekolog na primarnem nivoju zdravstvenega varstva. Zdravnik ginekolog lahko električni stimulator predpiše, če opravlja zdravstveno dejavnost s šifro vrste zdravstvene dejavnosti 306 007 (šifra VZD 306 007, to dejavnost ima izvajalec na pogodbi z ZZZS). Drugi zdravniki specialisti sekundarnega nivoja zdravstvenega varstva lahko električni stimulator pri inkontinenci urina predpišejo tako kot do sedaj,
* je dolžnost dobavitelja zavarovani osebi pokazati in pojasniti uporabo MP in izvesti vse ustrezne nastavitve MP,
* je dolžnost dobavitelja, ki izposoja MP v okviru dnevnega najema, da zagotavlja tako popravila, vzdrževanja kot tudi prilagoditve MP.

1. **16. maja se začnejo uporabljati določila Novele Pravil in Sklepa** o zdravstvenih stanjih in drugih pogojih**,** ki določajo:

* novo pravico do inzulinske črpalke z zaprto zanko in spremembe zdravstvenih stanj in drugih pogojev za predpisovanje sistema za kontinuirano merjenje glukoze v medceličnini (glejte točko 4.1.),
* novo pravico dočevljev in spone po Ponsetiju (glejte točko 4.2.),
* novo pravico do testnih trakov za določanje beljkovin v urinu za osebe z nefrotskim sindromom (glejte točko 4.3.),
* novo pravico do brizg za dajanje olja in zdravil, brizg za hranjenje in podaljškov za hranjenje po gastrostomi (glejte točko 4.4.),
* da se sobno dvigalo in dvigalo za kopalnico ne izključujeta več,
* da so do zaščitne čelade upravičene osebe z epilepsijo ne glede na starost (sedaj otroci do 15. leta starosti),
* električni skuter postane individualna pravica in last zavarovanih oseb, kar velja tudi za vse zavarovane osebe, ki so že prejele ta skuter v izposojo.

1. **1. novembra 2021 se začnejo uporabljati določila Novele Pravil in Sklepa** o zdravstvenih stanjih in drugih pogojih, ki **med drugim pomembno poenostavljajo delo zdravnikov in skrajšujejo postopke za uveljavljanje pravic zavarovanin oseb in sicer:**

* uvajajo predpisovanje predlog, plenic, hlačnih predlog in mobilnih neprepustnih hlačk s številom kosov na dan in obdobjem predpisa na ravni podskupine MP (**določi se stopnja** **inkontinence in skupno število kosov na dan** in ne števila kosov po vrstah MP),
* pri izdaji MP potrošnega značaja se glede na pakiranje MP uvaja možnost izdaje manjše ali večje količine MP od predpisane, tako da doba trajanja MP izteče glede na dejansko prejeto količino,
* na novo določajo dobo trajanja ušesnih vložkov (oliv) za slušni aparat in za zamenjave teh po izteku dobe trajanja ni potreben več obiska pri zdravniku,
* uvajajo novo pravico do dodatnega pogona za voziček na ročni pogon,
* na novo določajo trajnostno dobo, zagotavljanje popravil, vzdrževanj in prilagoditve protez udov ter na novo opredeljujejo zamenjavo delov in popravila delov za proteze udov,
* na novo določajo dobo trajanja kompresijskih oblačil, uvajajo pravico do krožno in plosko tkanih rokavic, nogavic in oblačil za glavo in trup, zato se uvaja tudi **nova skupina MP za kompresijsko zdravljenje,**
* na novo določajo pravico do izkašljevalnika in potrošnih materialov za izkašljevalnik. Prvi predpis za potrošne materiale za izkašljevalnik opravi zdravnik specialist, ki izkašljevalnik predpiše, nadaljnje **enake količine potrošnega materiala zavarovana oseba naroča neposredno pri dobavitelju.**

Natančnejše opredelitve glede načina izvajanja Novele Pravil in Sklepa o zdravstvenih stanjih in drugih pogojih ter dopolnitvah v informacijskem sistemu, ki se bodo začeli uporabljati s 1. novembrom 2021, bo ZZZS izdal v posebni okrožnici.

1. **Nove pravice do MP, ki se začenjo uporabljati 16. maja 2021**
   1. **Pravica do inzulinske črpalke s sistemom zaprte zanke** in sprememba zdravstvenega stanja in drugih pogojev za predpisovanje sistema za kontinuirano merjenje glukoze v medceličnini (v nadaljevanju: CGM)

Tako kot že velja za inzulinsko črpalko, bodo tudi inzulinsko črpalko s sistemom zaprte zanke lahko prepisovali s strani ZZZS posebej pooblaščeni zdravniki specialisti. Ob izpolnjevanju pogojev iz Sklepa o zdravstvenih stanjih in drugih pogojih **bo zavarovana oseba** **upravičena do inzulinske črpalke s sistemom zaprte zanke, po izteku trajnostne dobe predhodno prejete inzulinske črpalke,** razen v primerih spremembe zdravstvenega stanja**.** Sklep o zdravstvenih stanjih in drugih pogojih, določa, Cit.:

* »**INZULINSKA ČRPALKA S SISTEMOM ZAPRTE ZANKE:** Zavarovana oseba s sladkorno boleznijo tipa 1 ima pravico do inzulinske črpalke s sistemom zaprte zanke (sistema za dovajanje in programirano samodejno prilagajanje odmerka inzulina), če z uporabo i) inzulinske črpalke, ii) inzulinske črpalke in intermitentnega ali kontinuiranega merjenja glukoze ali iii) funkcionalne inzulinske terapije in intermitentnega ali funkcionalnega merjenja glukoze:
* ne dosega ciljnih vrednosti hemoglobina manj kot 7 % ali časa v ciljnem območju (TIR) med 3,9 in 10 mmol/l več kot 70 % v obdobju treh mesecev ali
* ne uspe preprečiti pogostih, klinično pomembnih in hudih hipoglikemij in ne dosega časa pod želenim območjem (TBR) manj kot 3,9 mmol/l manj kot 4 %,

če se z uporabo inzulinske črpalke s sistemom zaprte zanke utemeljeno pričakuje doseganje zgoraj navedenih ciljev in če zavarovana oseba aktivno sodeluje pri zdravljenju.«

Sklep o določitvi zdravstvenih stanj in drugih pogojev za predpisovanje CGM, ki se uveljavi 16. maja 2021, določa, Cit.:

* »**SENZOR ZA KONTINUIRANO MERJENJE GLUKOZE V MEDCELIČNINI:** Zavarovana oseba s sladkorno boleznijo tipa 1 ima pravico do kontinuiranega merjenje glukoze v medceličnini, če z uporabo i) inzulinske črpalke, ii) funkcionalne inzulinske terapije in merjenjem glukoze v kapilarni krvi ali iii) intermitentnim merjenjem glukoze v podkožju:
* ne dosega ciljne vrednosti glikoziranega hemoglobina manj kot 7 % ali časa v ciljnem območju (TIR) med 3,9 in 10 mmol/l več kor 70 % v obdobju treh mesecev ali
* ne uspe preprečiti pogostih, klinično pomembnih in hudih hipoglikemij in ne dosega ciljnih vrednosti časa pod želenim območjem (TBR) manj kot 3,9 mmol/l manj kot 4 %,

če se z uporabo kontinuiranega merjenje glukoze v medceličnini utemeljeno pričakuje doseganje zgoraj navedenih ciljev in če zavarovana oseba aktivno sodeluje pri zdravljenju.

Noseča zavarovana oseba s sladkorno boleznijo tipa 1.«

* **»ODDAJNIK ZA KONTINUIRANO MERJENJE GLUKOZE V MEDCELIČNINI**: Zavarovana oseba s sladkorno boleznijo tipa 1 ima pravico do kontinuiranega merjenje glukoze v medceličnini, če z uporabo i) inzulinske črpalke, ii) funkcionalne inzulinske terapije in merjenjem glukoze v kapilarni krvi ali iii) intermitentnim merjenjem glukoze v podkožju:
* ne dosega ciljne vrednosti glikoziranega hemoglobina manj kot 7 % ali časa v ciljnem območju (TIR) med 3,9 in 10 mmol/l več kor 70 % v obdobju treh mesecev ali
* ne uspe preprečiti pogostih, klinično pomembnih in hudih hipoglikemij in ne dosega ciljnih vrednosti časa pod želenim območjem (TBR) manj kot 3,9 mmol/l manj kot 4 %,

če se z uporabo kontinuiranega merjenje glukoze v medceličnini utemeljeno pričakuje doseganje zgoraj navedenih ciljev in če zavarovana oseba aktivno sodeluje pri zdravljenju.

Noseča zavarovana oseba s sladkorno boleznijo tipa 1.«

* 1. **Pravica do brizg za dajanje olja in zdravil, brizg za hranjenje in podaljškov za hranjenje po gastrostomi od 16. maja 2021 dalje**

Zavarovane osebe z vstavljeno nasogastrično sondo, gastrostomsko cevko ali jejunostomsko cevko imajo pravico do brizg za dajanje olja in zdravil, brizg za hranjenje in podaljškov za hranjenje po gastrostomi. EnFit je standardiziran tip nastavkov za hranjenje. Poseben je zato, da se loči od drugih sistemov (npr. katetrski nastavek, luer nastavek), kar zmanjšuje možnost napak pri aplikaciji. Ko bo standarad uveljavljen in obvezen, bodo brizge z luer in katetrskim nastavkom umaknjene s seznama.

Brizge za dajanje olja in zdravil 10 ml ali 20 ml se lahko predpišejo največ v količini en kos na dan (čeprav je v seznamu šest različnih vrst brizg za dajanje olja in zdravil). Tudi brizge za hranjenje 50 – 60 ml se lahko predpišejo največ v količini en kos na dan (čeprav so v seznamu tri vrste brizg). **Večdnevne brizge so namenjene uporabi do vključno 7 dni.** Podaljšek za hranjenje po gastrostomi ima dobo trajanja tri dni, predpiše se jih lahko največ 10 na mesec oz. 30 na tri mesece. Sistem on-line bo vračal že uveljavljene napake.

Za predpisovanje teh MP je pristojen osebni zdravnik. MP lahko prepiše tudi na obnovljivo naročilnico.

|  |  |  |
| --- | --- | --- |
| **20. MEDICINSKI PRIPOMOČKI ZA HRANJENJE TER DAJANJE OLJA IN ZDRAVIL** | | |
| **I. Medicinski pripomočki za dajanje olja in zdravil** | | |
| 2001 | BRIZGE ZA DAJANJE OLJA IN ZDRAVIL 10 ml | Zavarovana oseba z vstavljeno nasogastrično sondo, gastrostomsko cevko ali jejunostomsko cevko ima pravico do brizge za dajanje olja in zdravil. |
| 2002 | BRIZGE ZA DAJANJE OLJA IN ZDRAVIL Z ENFIT NASTAVKOM 10 ml | Zavarovana oseba z vstavljeno nasogastrično sondo, gastrostomsko cevko ali jejunostomsko cevko ima pravico do brizge za dajanje olja in zdravil. |
| 2003 | BRIZGE ZA DAJANJE OLJA IN ZDRAVIL Z ENFIT NASTAVKOM 10 ml - večdnevne | Zavarovana oseba z vstavljeno nasogastrično sondo, gastrostomsko cevko ali jejunostomsko cevko ima pravico do brizge za dajanje olja in zdravil. |
| 2004 | BRIZGE ZA DAJANJE OLJA IN ZDRAVIL 20 ml | Zavarovana oseba z vstavljeno nasogastrično sondo, gastrostomsko cevko ali jejunostomsko cevko ima pravico do brizge za dajanje olja in zdravil. |
| 2005 | BRIZGE ZA DAJANJE OLJA IN ZDRAVIL Z ENFIT NASTAVKOM 20 ml | Zavarovana oseba z vstavljeno nasogastrično sondo, gastrostomsko cevko ali jejunostomsko cevko ima pravico do brizge za dajanje olja in zdravil. |
| 2006 | BRIZGE ZA DAJANJE OLJA IN ZDRAVIL Z ENFIT NASTAVKOM 20 ml - večdnevne | Zavarovana oseba z vstavljeno nasogastrično sondo, gastrostomsko cevko ali jejunostomsko cevko ima pravico do brizge za dajanje olja in zdravil. |
| **II. Medicinski pripomočki za hranjenje** | | |
| 2007 | BRIZGE ZA HRANJENJE 50 - 60 ml | Zavarovana oseba z vstavljeno nasogastrično sondo, gastrostomsko cevko ali jejunostomsko cevko ima pravico do brizge za hranjenje. |
| 2008 | BRIZGE ZA HRANJENJE Z ENFIT NASTAVKOM 50 - 60 ml | Zavarovana oseba z vstavljeno nasogastrično sondo, gastrostomsko cevko ali jejunostomsko cevko ima pravico do brizge za hranjenje. |
| 2009 | BRIZGE ZA HRANJENJE Z ENFIT NASTAVKOM 50 - 60 ml - večdnevne | Zavarovana oseba z vstavljeno nasogastrično sondo, gastrostomsko cevko ali jejunostomsko cevko ima pravico do brizge za hranjenje. |
| 2010 | PODALJŠEK ZA HRANJENJE PO GASTROSTOMI | Zavarovana oseba z vstavljeno gastrostomsko cevko ima pravico do podaljška za hranjenje po gastrostomi. |
| 2011 | PODALJŠEK ZA HRANJENJE PO GASTROSTOMI Z ENFIT NASTAVKOM | Zavarovana oseba z vstavljeno gastrostomsko cevko ima pravico do podaljška za hranjenje po gastrostomi. |

* 1. **Pravica do čevljev in spone po Ponsetiju**

Zavarovana oseba z deformacijo stopala, ki je obrnjeno navzdol in navznoter (Pes equinovarus), ima pravico do ortopedskih čevljev in spone po Ponsetijevi metodi. Ortopedske čevlje in spono po Ponsetijevi metodi bodo lahko predpisovali s strani ZZZS posebej pooblaščeni zdravniki specialisti UKC Ljubljana, Ortopedska klinika in UKC Maribor, Oddelek za ortopedijo.

|  |  |  |
| --- | --- | --- |
| 0438 | ORTOPEDSKI ČEVLJI PO PONSETIJEVI METODI | Zavarovana oseba z deformacijo stopala, ki je obrnjeno navzdol in navznoter (Pes equinovarus), ima pravico do ortopedskih čevljev po Ponsetijevi metodi. |
| 0439 | SPONA PO PONSETIJEVI METODI | Zavarovana oseba, ki se zdravi s pomočjo ortopedskih čevljev po Ponsetijevi metodi, ima pravico do spone po Ponsetijevi metodi. |
| 0440 | ORTOPEDSKI ČEVELJ IN SPONA PO PONSETIJEVI METODI | Zavarovana oseba z deformacijo stopala, ki je obrnjeno navzdol in navznoter (Pes equinovarus), ima pravico do ortopedskih čevljev in spone po Ponsetijevi metodi. |

* 1. **Pravica do testnih trakov za določanje beljkovin v urinu za osebe z nefrotskim sindromom**

Zavarovana oseba z nefrotskim sindomom ima v času, ko preboleva okužbo, pravico do testnih trakov za določanje beljakovin v urinu za preprečitev ponovnega poslabšanja bolezni. Testne trakove za določanje beljakovin v urinu lahko predpiše osebni zdravnik. Potrebno količino testnih trakov za določanje beljakovin v urinu določi pooblaščeni zdravnik. Pakiranje vsebuje 50 kosov.

|  |  |  |
| --- | --- | --- |
| 1412 | TESTNI TRAKOVI ZA DOLOČANJE BELJAKOVIN V URINU | Zavarovana oseba z nefrotskim sindromom ima v času, ko preboleva okužbo, pravico do testnih trakov za določanje beljakovin v urinu za preprečitev ponovnega poslabšanja bolezni. |

1. **Dobaviteljem MP**

Dobavitelje prosimo, da:

* zahtevo za sklenitev aneksa, s katerim bodo v pogodbo vključili nove vrste MP, veljavne od 16. 5. 2021, posredujejo na ZZZS od 1. 5. 2021 naprej. Dobavitelji, ki so izbrani na razpisu leta 2009 in podatke za anekse pošiljajo v Excelu, bodo za pripravo aneksov morali uporabiti nov modul, ki bo objavljen na portalu za dobavitelje.
* ne zahtevajo vračil za MP 0559 Električni skuter, ki 16. maja 2021 postanejo individualna pravica in last zavarovanih oseb (že prejeti in novo izdani).

Z Novelo Pravil:

* je dopolnjena pojasnilna dolžnost dobavitelja, da poleg izročitve garancijskega lista zavarovani osebi pokaže in pojasni uporabo MP in izvede vse ustrezne nastavitve MP.
* se zavarovane osebe seznanijo z dolžnostjo dobavitelja, ki izposoja MP, da v okviru dnevnega najema zagotavlja tako popravila, vzdrževanja kot tudi prilagoditve MP.

1. **V zvezi z Novelo Pravil in Sklepom o zdravstvenih stanjih in drugih pogojih se dopoljnijo:**

* Šifranti vrst MP ZZZS, **pomembno za vse SW hiše**, [ZZZS - Šifranti](https://partner.zzzs.si/wps/portal/portali/aizv/sifranti)
* Seznam s šifrantom, zdravstvenimi stanji in drugimi pogoji, pooblastili, postopki, cenovnimi standardi, [ZZZS - Seznami in zbirke za medicinske pripomočke](https://partner.zzzs.si/wps/portal/portali/aizv/medicinski_pripomocki/predpisovanje/seznami_in_zbirke_za_mp/!ut/p/z1/04_Sj9CPykssy0xPLMnMz0vMAfIjo8ziTQxdPd2N_Q08_c29TAwcHf3DHMN8gw39LUz1C7IdFQFHRA67/)
* Sklep o vrstah MP, zdravstvenih stanjih in drugih pogojih za upravičenost na obnovljivo naročilnico, [Vsa gradiva - Zavod za zdravstveno zavarovanje Slovenije (zzzs.si)](https://www.zzzs.si/zzzs-api/e-gradiva/vsa-gradiva/?vrsta=BR39YG226&cHash=5f4a5a05a80acdc92f131e53fe711160)
* Sklep o določitvi seznama pooblaščenih zdravnikov za predpisovanje MP, [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=E8C27AD99A9C6F8CC1258329002D724B)
* Sklep o določitvi cenovnih standardov MP iz OZZ, [Vsa gradiva - Zavod za zdravstveno zavarovanje Slovenije (zzzs.si)](https://www.zzzs.si/zzzs-api/e-gradiva/vsa-gradiva/?vrsta=BR39YG226&cHash=5f4a5a05a80acdc92f131e53fe711160)
* Navodilo za zajem in posredovanje podatkov o predpisanih in izdanih MP v on-line sistem [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=7E96801D62072814C1257CC3004AF392)
* Tehnično navodilo za On-line sistem, [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=2D0677D06D32F618C1257C92002763DF)
* Navodilo o beleženju in obračunavanju zdravstvenih storitev in izdanih materialov, [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=8B39572A03527FECC12585A0002C4D20)
* Tehnično navodilo za pripravo in elektronsko izmenjevanje podatkov obračuna zdravstvenih storitev in izdanih materialov, [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=D680A6E802C175FFC1257C9F0047174E)
* Vsebinska in tehnična navodila za računalniško izmenjevanje podatkov o pripomočkih (artiklih), ki se zagotavljajo v skladu s pogodbi o izdaji (izposoji), servisiranju in vzdrževanju medicinskih pripomočkov, [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=714F6B0292EB572EC1257D8D002C1984)
* Šifranti in moduli za vnos novih artiklov dobaviteljev, [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=08365D5741AC0693C1257D8F004AB2BB)

Lepo pozdravljeni.

Pripravila:

Alenka Franko Hren

mag. Ana Vodičar

vodja-direktorica področja I

področje za odločanje o pravicah

in za medicinske pripomočke